text: Talan var um ein av dystunum, sum bara skulu vinnast, tá ÍF vitjaði okkum sunnudagin.
text: #000001
text: Fyrsta løtan av dystinum tóktist heldur dovin, men spakuliga tóku vit yvir, og í løtum var talan um stórt trýst móti gestamálinum. Tann heilt opni møguleikin kom ikki, men ofta var talan um vandastøður, har vit samanlagt áttu at fingið meira burturúr.
text: #000003
text: Ístaðin forerdu vit býtt sjálvmál burtur. Eingin vandi tóktist vera á ferð, men heldur enn at lata bóltin fara víðari til Mattias, sum var klárur at lofta, valdi Andrias at stýr bóltinum aftureftir, og so rullaði hann í tóma málið.
text: #000004
text: Spælið broyttist ikki undan steðginum, og eftir steðgin var skilið hitt sama. Vit høvdu bóltin og spældu nógv runt, meðan fuglfirðingar royndu at lúra eftir kontra. Tað gjørdist heilt vandamikið ta einu ferðina, tá tað tó eydnaðist Benjamin at renna bóltin upp og rudda.
text: #000005
text: 20 minuttir fyri tíð var aftur heilt galið. Hesa ferð varð bólturin spældur aftur til Thrane, sum av baklinjuni spældi tvørtur um málið til ein púrasta blankan Uros, sum takkaði fyri og bankaði bóltin í netið.
text: #000006
text: Tíðin var við fuglfirðingum, sum góvu sær góða tíð um tað mesta.Alex hevði eitt drønskot, sum málverjin fekk sligið á tvørtræið, men ikki fyrr enn í yvirtíðini fingu vit løn fyri stíðið. Hannes legði innfyri úr høgru, og so stýrdi Benjamin bóltinum í netið.
text: #000008